CELEX: 12006E/PRO/12
Language: sk
Date: 2006-12-29 00:00:00
Title: Zmluvy o založení Európskeho Spoločenstva (Konsolidované znenie)#D. Protokoly pripojené k Zmluve o založení Európskeho spoločenstva #Protokol (č. 12) týkajúci sa Talianska (1957)

Dôležité právne oznámenie

|

12006E/PRO/12

Zmluvy o založení Európskeho Spoločenstva (Konsolidované znenie) - D. Protokoly pripojené k Zmluve o založení Európskeho spoločenstva  - Protokol (č. 12) týkajúci sa Talianska (1957)  

Úradný vestník C 321 E , 29/12/2006 S. 0249 - 0249

		Protokol (č. 12)týkajúci sa Talianska (1957)VYSOKÉ ZMLUVNÉ STRANY,ŽELAJÚC SI urovnať niektoré existujúce osobitné problémy, ktoré sa týkajú Talianska,SA DOHODLI na nasledujúcich ustanoveniach, ktoré sú pripojené k zmluve:ČLENSKÉ ŠTÁTY SPOLOČENSTVABERÚ NA VEDOMIE skutočnosť, že talianska vláda zahájila desaťročný program hospodárskeho rozvoja zameraného na nápravu nevyváženej štruktúry talianskeho hospodárstva, najmä programom kapitálových investícií v menej rozvinutých oblastiach, na juhu Talianska a na talianskych ostrovoch a programom vytvárania nových pracovných miest s cieľom odstrániť nezamestnanosť,PRIPOMÍNAJÚ SI, že princípy a ciele tohoto programu talianskej vlády zvážili a schválili organizácie pre medzinárodnú spoluprácu, ku ktorým členské štáty patria,UZNÁVAJÚ, že dosiahnutie cieľov uvedeného talianskeho programu je v ich spoločnom záujme,SÚHLASIA S tým, aby sa orgánom spoločenstva doporučilo prijatie všetkých prostriedkov a postupov upravených zmluvou, a najmä, primerané využitie zdrojov Európskej investičnej banky a Európskeho sociálneho fondu,ZASTÁVAJÚ STANOVISKO, že orgány spoločenstva pri vykonávaní tejto zmluvy zohľadnia záťaž, ktorú musí niesť talianske hospodárstvo počas nadchádzajúcich rokov a naliehavosť odvrátenia nebezpečného napätia, najmä ohľadom platobnej bilancie a úrovne zamestnanosti, ktoré by mohlo ohroziť uplatňovanie tejto zmluvy v Taliansku,UZNÁVAJÚ najmä, že v spojitosti s uplatňovaním článkov 119 a 120, je potrebné dbať na zabezpečenie toho, že akékoľvek opatrenia, o ktorých prijatie sa talianska vláda požiada, zabezpečia úspešný výsledok uvedeného programu hospodárskeho rozvoja a zvýšenia životnej úrovne talianskeho ľudu.V Ríme dvadsiateho piateho marca tisícdeväťstopäťdesiatsedem.--------------------------------------------------